Pielikums Nr. 8
iepirkumam “Remontdarbu veikšana Līvānu novada pašvaldības objektos”,
identifikācijas Nr. LNP 2026/40, nolikumam


LĪGUMS Nr._____ (PROJEKTS)


	Līvānos
	Parakstīšanas datums ir pēdējā pievienotā drošā elektroniskā paraksta un tā laika zīmoga datums


	Līvānu novada pašvaldība, reģistrācijas Nr. 90000065595, juridiskā adrese: Rīgas iela 77, Līvāni, Līvānu novads, LV-5316, kuras vārdā, saskaņā ar Pašvaldību likumu un Līvānu novada pašvaldības nolikumu, rīkojas <amatpersonas amats un vārds, uzvārds> (turpmāk – Pasūtītājs), no vienas puses, un
<Būvuzņēmēja nosaukums>, reģistrācijas Nr. ___________________, juridiskā adrese: _____________________________, (turpmāk – Būvuzņēmējs), kuras vārdā saskaņā ar ________________ rīkojas ____________________, no otras puses, abi kopā un katrs atsevišķi turpmāk šā līguma tekstā saukti par Pusēm, 
saskaņā Līvānu novada pašvaldības rīkotā Iepirkuma Publisko iepirkumu likuma kārtībā “Remontdarbu veikšana Līvānu novada pašvaldības objektos”,( iepirkuma identifikācijas Nr. LND _____ietvaros), (turpmāk – Iepirkums), rezultātiem ______. daļā __________, un <Būvuzņēmēja nosaukums> iesniegto piedāvājumu (turpmāk – Piedāvājums) noslēdz iepirkuma līgumu (turpmāk – Līgums):
1. LĪGUMA PRIEKŠMETS
1.1. [bookmark: _Hlk194307745]PASŪTĪTĀJS uzdod un BŪVUZŅĒMĒJS ar saviem spēkiem, resursiem un līdzekļiem apņemas saskaņā ar BŪVUZŅĒMĒJA iesniegto piedāvājumu Iepirkumā un Latvijas Republikā spēkā esošo normatīvo aktu, standartu, būvnormatīvu prasībām veikt objekta _____________________ būvdarbus (turpmāk – Darbi vai Būvdarbi).
1.2. [bookmark: _GoBack]Darbi sevī ietver visus objekta būvdarbu nepieciešamos Darbus, to vadību, sagatavošanās darbus, organizēšanu, būvizstrādājumu, materiālu un iekārtu piegādi, uzstādīšanu, pieslēgšanu, ieregulēšanu, uzmērīšanu, palaišanu darbībā, Būves vietas apsargāšanu, sakārtošanu un Darbu nodošanu normatīvajos aktos noteiktajā kārtībā, izpilddokumentācijas nodošana PASŪTĪTĀJAM, tostarp arī būvizstrādājumu atbilstību apliecinošas dokumentācijas un citas dokumentācijas sagatavošanu, un citas darbības, kuras ir vajadzīgas pilnīgai darbu veikšanai un Līguma noteikumu izpildei.
1.3. Objekta adrese : ______________________________________.
1.4. BŪVUZŅĒMĒJS apliecina, ka ir saņēmis no PASŪTĪTĀJA Darbu veikšanai nepieciešamo dokumentāciju pilnā apjomā un ir iepazinies ar Objekta stāvokli.
1.5. BŪVUZŅĒMĒJAS uzņemas risku par visiem darbiem un to izmaksām, kas ir vajadzīgi Līguma pienācīgai izpildei, piemēram, par konstatēto Defektu novēršanu, par darbiem piedāvāto būvizstrādājumu, materiālu, iekārtu atbilstību prasībām, par citiem darbiem un to izmaksām, kas izriet no Līguma arī tad, ja tās nav tieši norādītas Līgumā, bet ir nepieciešamas Līguma pilnīgai izpildei Iepirkumā paredzētajā apjomā, kvalitātē un termiņā.
2. LĪDZĒJU PĀRSTĀVJI
2.1. BŪVUZŅĒMĒJS trīs darba dienu laikā no līguma spēkā stāšanās dienas rakstveidā iesniedz PASŪTĪTĀJAM atbildīgā būvdarbu vadītāja (turpmāk – Darbu vadītājs) kontaktinformāciju. 
2.2. PASŪTĪTĀJS var pieprasīt Darbu vadītāja vai cita iesaistītā speciālista nomaiņu, ja šis speciālists ir pārkāpis būvniecības, darba aizsardzības vai vides aizsardzības normatīvo aktu prasības, vai šā līguma noteikumus, BŪVUZŅĒMĒJS veic Darbu vadītāja vai cita iesaistītā speciālista nomaiņu piecu darba dienu laikā no dienas, kad saņemts PASŪTĪTĀJA argumentēts rakstveida pieprasījums un paziņo par to PASŪTĪTĀJAM 2.1. punktā noteiktajā kārtībā. Paziņojumam pievieno Darbu vadītāja vai cita iesaistītā speciālista kvalifikāciju apliecinošu dokumentu kopiju.
2.2.1. PASŪTĪTĀJA kontaktpersona: vārds, uzvārds tālr.: (+371)____________, e-pasts: ___________@livani.lv 
2.2.2. BŪVUZŅĒMĒJA kontaktpersona: ___________, tālr. (+371)_________, e-pasta adrese:_______.
3. LĪGUMA SUMMA UN NORĒĶINU KĀRTĪBA
3.1. Kopējā Līguma summa par Līguma noteikumiem atbilstoši izpildītiem Darbiem, ko PASŪTĪTĀJS samaksā BŪVUZŅĒMĒJAM, ir EUR <summa skaitļos> (<summa vārdos>) bez PVN (turpmāk – Līguma summa). PASŪTĪTĀJS samaksā BŪVUZŅĒMĒJAM Līguma summu saskaņā ar Līguma noteikumiem un Tāmi ar nosacījumu, ka BŪVUZŅĒMĒJS izpilda saistības.
3.2. PVN maksājumi valsts budžetā ir jāizdara PASŪTĪTĀJAM saskaņā ar Pievienotās vērtības nodokļa likuma 142.pantu.
3.3. BŪVUZŅĒMĒJS apliecina, ka Tāmē (Līguma 1 pielikums) iekļauti visi darbi, materiāli, palīgmateriāli, mehāniski un iekārtas, kas nepieciešami pilnīgai Darbu veikšanai un pienācīgai izpildei. 
3.4. Tāmēs noteiktās Darbu izmaksu, tai skaitā vienību cenas paliek nemainīgas visu līguma izpildes laiku. Jebkuras izmaiņas attiecībā uz līguma cenu ir spēkā vienīgi tad, ja Līdzēji par tām rakstiski vienojušies.
3.5. Visi nodokļi un nodevas (izņemot PVN) ir iekļautas Līguma summā, un izdarīt to maksājumus ir BŪVUZŅĒMĒJA pienākums.
3.6. Avanss netiek maksāts.
3.7. PASŪTĪTĀJS par Līguma 1.1.punktā noteiktajiem Būvdarbiem saskaņā ar Būvdarbu tāmi samaksā BŪVUZŅĒMĒJAM maksājumu, ievērojot šādu kārtību:
3.7.1. maksājumu PASŪTĪTĀJS samaksā BŪVUZŅĒMĒJAM 20 (divdesmit) darba dienu laikā no brīža, kad PASŪTĪTĀJS ir saņēmis atbilstoši Līguma ietvertajām prasībām BŪVUZŅĒMĒJA sagatavotu rēķinu par visiem izpildītiem darbiem un Līdzēji ir parakstījuši Darbu nodošanas-pieņemšanas aktu.
3.8. BŪVUZŅĒMĒJS iesniedz Pasūtītājam strukturētu E-rēķinu, kas atbilst Ministru kabineta 2019. gada 9. aprīļa noteikumiem Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” (strukturētos elektroniskos rēķinus ar datnes formātu XML) Līvānu novada pašvaldības e-Adresē: EREKINS@90000065595.
3.9. BŪVUZŅĒMĒJS strukturētā elektroniskā Rēķina informācijas laukā norāda atsauci uz Līgumu un piezīmēs norāda pakalpojuma pasūtītāja iestādes nosaukumu vai struktūrvienību.
3.10. Ja BŪVUZŅĒMĒJS ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. BŪVUZŅĒMĒJAM ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad BŪVUZŅĒMĒJS ir iesniedzis atkārtoto elektronisko rēķinu.

4. DARBU IZPILDE UN DARBU NODOŠANA
4.1. Darbi ir jāveic saskaņā ar Tehnisko specifikāciju, būvnormatīviem, Līguma noteikumiem un PASŪTĪTĀJA norādījumiem, ciktāl šādi norādījumi neizmaina Līguma, spēkā esošo normatīvo aktu nosacījumus, Līguma cenu, Darbu apjomus vai Darbu izpildes termiņus.
4.2. BŪVUZŅĒMĒJS par saviem līdzekļiem saņem atļaujas, saskaņojumus un dokumentus, kas nepieciešami Darbu izpildei un nodošanai PASŪTĪTĀJAM.
4.3. BŪVUZŅĒMĒJS neveic Darbus bez spēkā esošas būvdarbu veicēja civiltiesiskās atbildības obligātās apdrošināšanas. BŪVUZŅĒMĒJS līdz Darbu uzsākšanai iesniedz PASŪTĪTĀJAM būvdarbu veicēja civiltiesiskās atbildības obligātās apdrošināšanas līguma (polises) un apdrošināšanas noteikumu apliecinātas kopijas, ja šos dokumentus BŪVUZŅĒMĒJS jau nav iesniedzis savā piedāvājumā iepirkumam.
4.4. Darbu organizāciju, tai skaitā darba aizsardzības pasākumu organizāciju būvlaukumā, nodrošina BŪVUZŅĒMĒJS.
4.5. Līdzēji piecu darba dienu laikā rakstveidā informē viens otru par apstākļiem (izmaiņām), kuri var ietekmēt līguma būtiskos noteikumus. Ja BŪVUZŅĒMĒJS 10 kalendāra dienu laikā no dienas, kad viņam ir kļuvuši zināmi apstākļi, kas ļauj prasīt līguma izpildes pagarinājumu vai papildu samaksu, nav iesniedzis PASŪTĪTĀJAM motivētu pamatojumu, BŪVUZŅĒMĒJS zaudē tiesības uz termiņa pagarinājumu vai papildu samaksu.
4.6. Ja PASŪTĪTĀJS nepieņem Darbus, tas iesniedz BŪVUZŅĒMĒJAM pretenziju, norādot ar līguma noteikumiem pamatotas nepilnības, kuru dēļ PASŪTĪTĀJS nevar parakstīt kārtējo aktu. Ja BŪVUZŅĒMĒJS nepiekrīt PASŪTĪTĀJA norādītajiem defektiem vai iebildumiem par faktiski izpildīto Darbu apjomiem, BŪVUZŅĒMĒJS 5(piecu) darbdienu laikā no defektu akta saņemšanas dienas iesniedz PASŪTĪTĀJAM Darbu vadītāja parakstītus rakstiskus iebildumus pret defektu aktā norādītajām nepilnībām.
4.7. Ja PASŪTĪTĀJS nepiekrīt Darbu vadītāja iebildumiem attiecībā uz defektu aktā iekļautajiem izpildīto Darbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Darbu kvalitāti. Ekspertīzes uzdevums ir novērtēt faktiski izpildīto Darbu apjomu, atbilstošo būvizstrādājumu un tiem atbilstošās iestrādes tehnoloģijas piemērošanu. Eksperta izdevumus sedz vainojamais Līdzējs. Eksperta slēdziens ir Līdzējiem saistošs.
4.8. Ja būves ekspertīze neapstiprina PASŪTĪTĀJA defektu aktā norādīto vai veikto Darbu neatbilstību normatīvo aktu un PASŪTĪTĀJA prasībām, uzskatāms, ka PASŪTĪTĀJS Darbus ir pieņēmis ekspertīzes slēdziena iesniegšanas dienā un akta parakstīšana nav nepieciešama.
4.9. Ja BŪVUZŅĒMĒJS piekrīt defektu aktā PASŪTĪTĀJA norādītajām nepilnībām vai ekspertīze apstiprina defektu aktā PASŪTĪTĀJA norādītās nepilnības vai veikto Darbu neatbilstību normatīvo aktu un PASŪTĪTĀJA prasībām, BŪVUZŅĒMĒJS un PASŪTĪTĀJS vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. 
4.10. Ja defekti ir konstatēti daļā būvdarbu, tad PASŪTĪTĀJS pieņem tos būvdarbus, kuru izpildē defekti nav konstatēti. Pēc defektu novēršanas izpildītos būvdarbus ietver nākamā mēneša būvdarbu izpildes aktā. Pēc PASŪTĪTĀJA pieprasījuma BŪVUZŅĒMĒJS iesniedz precizētu izpildes aktu, iekļaujot tajā darbus, kuros defekti nav konstatēti.
4.11. Darbu izpildes akta parakstīšana neatņem PASŪTĪTĀJAM tiesības līguma spēkā esības laikā, kā arī garantijas termiņa laikā izteikt pretenzijas par izpildīto Darbu defektiem, trūkumiem un neatbilstībām, un BŪVUZŅĒMĒJAM ir pienākums novērst defektu aktā norādītos vai garantijas laikā pieteiktos Darbu defektus, trūkumus un neatbilstības par saviem līdzekļiem.
4.12. BŪVUZŅĒMĒJS Darbus apņemas uzsākt pēc rakstiskās saskaņošanas ar PASŪTĪTĀJU. 
4.13. Darbu sagatavošanas darbus un Būvobjekta aizsardzības pasākumus pret nelabvēlīgām dabas un ģeoloģiskām parādībām pilnā apmērā veic BŪVUZŅĒMĒJS. BŪVUZŅĒMĒJS apņemas izpildīt Darbus un nodot PASŪTĪTĀJAM ar Darba nodošanas - pieņemšanas aktu.
4.14. Ja Darbu izpildīšanas procesā BŪVUZŅĒMĒJAM ir radušies fiziski šķēršļi vai apstākļi, kurus tas, kā pieredzējis un kvalificēts BŪVUZŅĒMĒJS iepriekš nevarēja paredzēt, tad viņam ir tiesības, vispirms saskaņojot ar PASŪTĪTĀJU iepriekš minēto šķēršļu likvidēšanas metodi un izmaksas, saņemt Darbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. 
4.15. BŪVUZŅĒMĒJS veic visas darbības, kādas saskaņā ar Latvijas Republikas normatīvajiem aktiem ir nepieciešamas, lai pilnībā pabeigtu Darbus. BŪVUZŅĒMĒJS ir atbildīgs, lai Darbu izpildē tiktu ievēroti Latvijas Republikā spēkā esošie būvnormatīvi, citi normatīvie akti, kas reglamentē Līgumā noteikto Darbu veikšanu, tajā skaitā darba drošības tehnikas, darba aizsardzības, ugunsdrošības, elektrodrošības, sanitārie un apkārtējās vides aizsardzības noteikumi.
4.16. BŪVUZŅĒMĒJA pienākums ir ne vēlāk kā 10 (desmit) darba dienas iepriekš rakstiski informēt PASŪTĪTĀJU par visu Būvdarbu izpildes datumu, kas nozīmē, ka visi Līgumā noteiktie Būvdarbi (izņemot Būvdarbu nodošanu PASŪTĪTĀJAM ar Būvdarbu izpildes gala akta parakstīšanu) ir pabeigti un PASŪTĪTĀJS var uzsākt Līgumā noteikto Būvdarbu pieņemšanu.
4.17. Ja defekti netiek konstatēti, ja ir novērsti visi iepriekš konstatētie Defekti un netiek konstatēti jauni Defekti, PASŪTĪTĀJS informē BŪVUZŅĒMĒJU par Būvdarbu pieņemšanu.

5. LĪGUMA UN DARBU IZPILDES TERMIŅS
5.1. Līgums stājas spēkā ar parakstīšanas brīdi un ir spēkā līdz Līdzēju saistību izpildei.
5.2. Darbu izpildes termiņš tiek noteikts – (atkarīgs no iepirkuma daļas) _______no līguma spēkā stāšanās dienas.
5.3. Šajā termiņā BŪVUZŅĒMĒJAM ir pienākums veikt un pilnībā pabeigt visus būvniecības darbus un nodot Būvdarbus PASŪTĪTĀJAM ar Būvdarbu izpildes gala aktu.
5.4. Darbu izpildes termiņa pagarināšana var notikt šādos gadījumos:
5.4.1. Ja izpildes termiņa pagarināšanas nepieciešamība ir radusies no PASŪTĪTĀJA atkarīgu apstākļu dēļ;
5.4.2. Ja Līguma izpildes kavējums ir radies saistībā ar cita līguma, kuru PASŪTĪTĀJS noslēdzis ar citu BŪVUZŅĒMĒJU, izpildes kavējumu vai pārkāpumu un tādēļ BŪVUZŅĒMĒJS nav varējis veikt darbus noteiktajos termiņos;
5.4.3. Ja darbu izpildes termiņa pagarināšanas nepieciešamība ir radusies vai ir nepieciešama nepārvaramas varas dēļ;
5.4.4. Ja Līgumā paredzētajos gadījumos tiek veikti darbu grozījumi un citos gadījumos, kad PASŪTĪTĀJS ir uzņēmies risku par Līgumā neparedzētiem darbiem.
5.5. Darbu izpildes termiņa pagarinājuma apmēram (ilgumam) ir jābūt objektīvi pamatotam un pēc iespējas atbilstošam notikušajam kavējumam vai attiecīgi papildus darbu izpildei vajadzīgajam laikam. Darbu izpildes termiņa pagarinājuma apmēru nosaka dienās atbilstoši veicamo darbu apjomam un specifikai, piemēram, ņemot vērā attiecīgo izpildāmo darbu tehnoloģisko procesu, materiālu piegādes iespējas, izmaiņu saskaņošanu un dokumentu noformēšanu, u.c. apstākļus, ievērojot PASŪTĪTĀJA noteikto termiņu, kas tam paredzēts objekta pabeigšanai.
5.6. Darbu izpildes termiņa pagarināšana nekādā gadījumā nenotiek automātiski. Līguma izpildes gaitā Līdzēji dokumentē apstākļus, kuri ir par pamatu Darbu izpildes termiņa pagarināšanai, un vajadzības gadījumā savlaicīgi vienojas par termiņa pagarinājumu atbilstoši Līguma noteikumiem.
5.7. Neviena no PUSĒM neatbild par LĪGUMĀ noteikto saistību neizpildīšanu, ja tas noticis nepārvaramas varas rezultātā, piemēram, dabas katastrofas, ugunsgrēki, sociālie konflikti, kā arī jaunu normatīvo aktu ieviešana, kas aizliedz LĪGUMĀ paredzēto darbību. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.
5.8. BŪVUZŅĒMĒJS apņemas Darbu veikšanas laikā (ne vēlāk kā Darbu beigšanas dienā) par saviem līdzekļiem izvest no Objekta būvgružus un neizmantotos materiālus, konstrukcijas, kā arī BŪVUZŅĒMĒJAM piederošo inventāru un darbarīkus.
6. GARANTIJAS NOTEIKUMI
6.1. BŪVUZŅĒMĒJS nodrošina izpildītajiem Darbiem ________ mēnešu garantijas laiku. Garantijas laiks tiek rēķināts no pieņemšanas – nodošanas akta parakstīšanas brīža.
6.2. Ja līgums tiek izbeigts pirms termiņa, garantijas noteikumus piemēro atbilstoši šajā Līguma nodaļā noteiktajam, bet garantijas laiks tiek skaitīts no Līguma laušanas dienas un attiecas uz Darbiem (tai skaitā būvmateriāliem, konstrukcijām un tehnoloģijām), kuru pabeigšana noformēta ar segto Darbu pieņemšanas aktiem un par kuriem ir veikta samaksa.
6.3. BŪVUZŅĒMĒJS uzņemas pilnu atbildību par Darbu (tai skaitā, būvdarbu, pielietoto materiālu, konstrukciju un tehnoloģiju) kvalitāti. Garantijas laikā Objektā konstatētos būvniecības defektus BŪVUZŅĒMĒJS, novērš par saviem līdzekļiem un ar savu darbaspēku.
6.4. Ja PASŪTĪTĀJS Būvdarbu garantijas laikā konstatē Būvdarbu defektus, par to tiek paziņots BŪVUZŅĒMĒJAM, norādot arī vietu un laiku, kad BŪVUZŅĒMĒJAM jāierodas uz Būvdarbu defektu akta sastādīšanu. Avārijas vai citos ārkārtējos gadījumos BŪVUZŅĒMĒJAM Objektā jāierodas nekavējoties (t.i., ne vēlāk kā 4 (četru) stundu laikā) pēc PASŪTĪTĀJA paziņojuma (rakstiska vai mutiska) saņemšanas. Pie Būvdarbu defektu akta sagatavošanas Puses ir tiesīgas pieaicināt neatkarīgus ekspertus, kuru atzinums Pusēm ir obligāts izpildīšanai. Izdevumus par neatkarīga eksperta sniegtajiem pakalpojumiem apmaksā vainīgā Puse. Ja BŪVUZŅĒMĒJS neierodas uz Būvdarbu defektu akta sastādīšanu, PASŪTĪTĀJS ir tiesīgs sastādīt aktu vienpusēji, un tas ir saistošs arī BŪVUZŅĒMĒJAM. Akts tiek sastādīts 3 (trīs) eksemplāros papīra formātā, no kuriem viens eksemplārs nodots BŪVUZŅĒMĒJAM, divi – PASŪTĪTĀJAM. Defektu akts var tikt parakstīts  elektroniski, izmantojot, drošu elektronisko parakstu.
6.5. Garantijas laikā BŪVUZŅĒMĒJS novērš būvniecības defektus 5 (piecu) darba dienu laikā no brīža, kad BŪVUZŅĒMĒJS no PASŪTĪTĀJA ir saņēmis rakstisku paziņojumu – pretenziju un Aktu par atklāto defektu.
6.6. Ja BŪVUZŅĒMĒJS nenovērš defektus PASŪTĪTĀJA noteiktajā termiņā vai atsakās tos novērst, PASŪTĪTĀJS ir tiesīgs nolīgt citu personu defektu novēršanai un BŪVUZŅĒMĒJAM jāsedz defektu novēršanas izmaksas. Defektu novēršanas izmaksu segšanai PASŪTĪTĀJS ir tiesīgs piedzīt šajā sakarā radušās tiešās izmaksas no BŪVUZŅĒMĒJA. Par lēmumu nodot defektu novēršanu citai personai PASŪTĪTĀJAM jāinformē BŪVUZŅĒMĒJS vismaz 5 (piecas) darba dienas iepriekš. 
6.7. BŪVUZŅĒMĒJS ir atbildīgs par Būvdarbu garantijas laikā radušos jaunu vai atkārtotu defektu novēršanu, t.sk., ja defekts Objektā radies darbu izpildē pieaicināto trešo personu novērsto defektu nekvalitatīvas veikšanas dēļ. Kompensāciju par trešo personu nekvalitatīvi veikto defektu novēršanas dēļ BŪVUZŅĒMĒJAM radītajiem zaudējumiem, BŪVUZŅĒMĒJS risina civiltiesiskā kārtībā vēršoties pret trešo personu, kas nekvalitatīvi veikusi defektu novēršanu un tādējādi radījusi BŪVUZŅĒMĒJAM zaudējumus, kas radušies atkārtota attiecīgā defekta novēršanas dēļ vai ja nekvalitatīvi novērstais defekts veicinājis cita defekta veidošanos.
7. PUŠU PIENĀKUMI UN TIESĪBAS
7.1. BŪVUZŅĒMĒJS ir atbildīgs par savu Līguma saistību savlaicīgu un kvalitatīvu izpildi. BŪVUZŅĒMĒJS apliecina, ka pilnībā pārzina Darbu saturu un apjomu, ir tiesīgs veikt Darbus atbilstoši Līguma noteikumiem.
7.2. BŪVUZŅĒMĒJS apņemas:
7.2.1. izpildīt Darbus kvalitatīvi Līgumā noteiktajā termiņā, ievērojot Latvijas Republikā spēkā esošos normatīvos aktus un PASŪTĪTĀJA norādījumus attiecībā uz Darbu kvalitāti, saturu, apjomu un termiņiem;
7.2.2. Darbu izpildē izmantot savu kvalificētu darbaspēku, sertificētus materiālus, darbarīkus, transportu un citus Darbu izpildē nepieciešamos resursus;
7.2.3. uzņemties pilnu atbildību par Darbu izpildē iesaistīto personu rīcību kā par savu;
7.2.4. darbu veikšanas procesā ievērot drošības tehnikas, ugunsdrošības, visu būvniecības uzraudzības dienestu priekšrakstus, veikt apkārtējās vides aizsardzības pasākumus, kas saistīti ar Darbiem Objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītajām sekām;
7.2.5. nodrošināt visas Darbu izpildes procesā nepieciešamās dokumentācijas sagatavošanu un iesniegšanu PASŪTĪTĀJAM saskaņā ar Tehnisko specifikāciju un būvniecību reglamentējošajiem normatīvajiem aktiem;
7.2.6. nodrošināt tīrību Darbu teritorijā un Darbu veicēja darbības zonā visā Darbu veikšanas laikā, kā arī ģenerāluzkopšanas darbus pirms Darbu pabeigšanas akta parakstīšanas;
7.2.7. par visām konstatētajām neprecizitātēm vai kļūdām Tehniskajā specifikācijā, vai jaunatklātiem apstākļiem, kas var novest pie Darbu kvalitātes pasliktināšanās, defektiem tajos vai kā citādi negatīvi ietekmēt izpildītos Darbus, nekavējoties rakstveidā informēt PASŪTĪTĀJU;
7.2.8. Darbu izpildē izmantot būvizstrādājumus un iekārtas, kādas ir noteiktas Piedāvājumā vai kādas ir iepriekš saskaņotas ar PASŪTĪTĀJU, un kādas pilnībā atbilst tehniskām specifikācijām. BŪVUZŅĒMĒJS apņemas ievērot būvizstrādājumu ražotāja noteiktos standartus un instrukcijas, ciktāl tie nav pretrunā ar Latvijas Republikas normatīvajiem aktiem;
7.2.9. ne vēlāk kā 1 (vienas) darba dienas laikā pēc PASŪTĪTĀJA pieprasījuma sniegt PASŪTĪTĀJAM informāciju par Darbu izpildes gaitu un norisi;
7.2.10. savlaicīgi informēt PASŪTĪTĀJU par iespējamiem gadījumiem, kas varētu negatīvi ietekmēt Darbu kvalitāti, un kopā ar PASŪTĪTĀJA pilnvarotu pārstāvi sagatavot priekšlikumus, kā izvairīties no šādu iespējamo gadījumu radītajām sekām vai kā tās samazināt;
7.2.11. trūkumu Akta sastādīšanas gadījumā ar savu darbaspēku, materiāliem, darbarīkiem, transportu, citiem Darbu trūkumu novēršanai nepieciešamajiem resursiem par saviem līdzekļiem novērst PASŪTĪTĀJA konstatētos Darbu trūkumus, izņemot gadījumus, ja Darbu trūkumi ir radušies trešo personu vai PASŪTĪTĀJA darbību, kas nav atkarīgas no BŪVUZŅĒMĒJA, rezultātā;
7.3. BŪVUZŅĒMĒJS atbild par darbībām, kas iepriekš nav saskaņotas ar PASŪTĪTĀJU un no tā izrietošajām sekām, kā arī par Darbu norises gaitu un ar to saistīto darbību likumīgu izpildi;
7.4. nodrošināt Pasūtītājam un kompetento institūciju pārstāvjiem brīvu piekļuvi Objektam jebkurā saprātīgā un Pasūtītājam vēlamā laikā visā Būvdarbu izpildes un garantijas periodā, nodrošinot iespēju pārbaudīt Būvdarbu kvalitāti un ar tiem saistīto dokumentāciju;

7.5. PASŪTĪTĀJAM ir tiesības

7.5.1.  izvirzīt BŪVUZŅĒMĒJAM pamatotas pretenzijas par Darbu kvalitāti un Darbu trūkumiem saskaņā ar Līguma noteikumiem;
7.5.2. kontrolēt Līguma izpildi savu iespēju robežās t.sk. jebkurā laikā pārbaudīt Būvdarbu izpildi un pieprasīt Izpildītājam informāciju par Līguma izpildes gaitu, nepieciešamības gadījumā pieaicinot speciālistus;
7.5.3. vienpusēji apturēt Būvdarbu izpildi, ja Izpildītājs pārkāpj Līguma vai normatīvo aktu prasības;

7.6. PASŪTĪTĀJS neatbild par BŪVUZŅĒMĒJA pieļautajām kļūdām un nenes materiālo atbildību (neapmaksā) par neiekļautajām Darbu izpildei nepieciešamajām papildus izmaksām. Šajā punktā minētās izmaksas sedz BŪVUZŅĒMĒJS.
7.7. PASŪTĪTĀJS ir atbildīgs par savu Līguma saistību kvalitatīvu un savlaicīgu izpildi.

8. PUŠU ATBILDĪBA
8.1. BŪVUZŅĒMĒJS uzņemas pilnu atbildību par zaudējumiem, kuri ir nodarīti PASŪTĪTĀJAM un/vai trešajām personām un to īpašumam BŪVUZŅĒMĒJA darbības vai bezdarbības rezultātā.
8.2. BŪVUZŅĒMĒJS maksā PASŪTĪTĀJAM līgumsodu 0,1% (nulle, komats, vienu procentu) apmērā no kopējās Līgumcenas par katru nokavēto dienu ( tai skaitā par garantijas laikā kavēto termiņu defektu novēršanai), bet ne vairāk kā 10% (desmit procenti) no kopējās Līgumcenas gadījumā, ja BŪVUZŅĒMĒJS nekvalitatīvi veic Darbus un nodošanu saskaņā ar Līguma noteikumiem. Līgumsodu samaksa neatbrīvo BŪVUZŅĒMĒJU no Līguma saistību izpildes.
8.3. PASŪTĪTĀJS ir tiesīgs ieturēt BŪVUZŅĒMĒJAM, aprēķināto līgumsodu no BŪVUZŅĒMĒJAM izmaksājamās Līgumcenas.
8.4. PASŪTĪTĀJS maksā BŪVUZŅĒMĒJAM līgumsodu 0,1% (nulle, komats, vienu procentu) apmērā no termiņā nesamaksātās summas par katru kavējuma dienu, bet ne vairāk kā 10% (desmit procenti) no kopējās Līgumcenas gadījumā, ja PASŪTĪTĀJS neveic maksājumus Līguma noteiktajos termiņos. Līgumsoda samaksa neatbrīvo PASŪTĪTĀJU no Līguma saistību izpildes.
8.5. Visos gadījumos, kad PASŪTĪTĀJS atkāpjas no Līguma sakarā ar BŪVUZŅĒMĒJA pieļautajiem pārkāpumiem vai vainojamu rīcību, BŪVUZŅĒMĒJS maksā PASŪTĪTĀJAM līgumsodu 10% (desmit procentu) apmērā no kopējās Līguma summas.
8.6. Ja BŪVUZŅĒMĒJS neievēro spēkā esošos normatīvos aktus vai Līguma būtiskās prasības, tad PASŪTĪTĀJS ir tiesīgs piemērot līgumsodu 100,00 EUR (viens simts euro 00 centi) apmērā par katru konstatēto gadījumu, ja BŪVUZŅĒMĒJS, saņemot rakstisku brīdinājumu, 3 (trīs) darba dienu laikā neizlabo pārkāpumu vai neveic nepieciešamos pasākumus, lai nodrošinātu atbilstību prasībām.
8.7. Ja BŪVUZŅĒMĒJS bez saskaņošanas ar PASŪTĪTĀJU nomaina Līguma pielikumos norādīto speciālistu vai apakšuzņēmēju vai bez saskaņošanas ar PASŪTĪTĀJU iesaista jaunu apakšuzņēmēju, tad PASŪTĪTĀJS ir tiesīgs piemērot līgumsodu 100,00 EUR (viens simts euro 00 centi) apmērā par katru konstatēto gadījumu.
8.8. Ja BŪVUZŅĒMĒJS nepilda/neievēro citas šajā Līguma nodaļā neminētās Līguma, Līguma pielikumos vai spēkā esošajos normatīvajos aktos noteiktās prasības vai saistības, tad PASŪTĪTĀJS ir tiesīgs piemērot līgumsodu 100,00 EUR (viens simts euro 00 centi) apmērā par katru konstatēto pārkāpumu.
8.9. Ja BŪVUZŅĒMĒJS vienpusēji atkāpjas no Līguma pirms Līguma saistību izpildes, BŪVUZŅĒMĒJS maksā PASŪTĪTĀJAM līgumsodu 10% (desmit procenti) apmērā no kopējās Līgumcenas.
8.10. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu izdarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
8.11. PASŪTĪTĀJAM ir tiesības ieturēt BŪVUZŅĒMĒJAM aprēķināto līgumsodu no BŪVUZŅĒMĒJAM maksājamām summām.
8.12. Līgumsoda samaksa neatbrīvo Puses no saistību izpildes.
9. LĪGUMA GROZĪŠANA UN IZBEIGŠANA
9.1. Līgumu var grozīt atbilstoši Latvijas Republikā spēkā esošo normatīvo aktu noteiktajai kārtībai, noformējot rakstisku Pušu vienošanos, kas ar tās abpusēju parakstīšanu kļūst par Līguma neatņemamu sastāvdaļu.
9.2. Jebkuri Līguma grozījumi var tikt izdarīti vienīgi pēc abu Pušu rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu. Būtiski Līguma grozījumi ir pieļaujami tikai saskaņā ar Publisko iepirkumu likuma 61.pantu.
9.3. Ja Līguma izpildes laikā BŪVUZŅĒMĒJS konstatē, ka tam ir jāveic neparedzēti darbi, BŪVUZŅĒMĒJS nekavējoties, bet ne vēlāk kā 3 (trīs) darba dienu laikā pēc to konstatēšanas rakstveidā par to ziņo PASŪTĪTĀJAM.
9.4. Ar neparedzētiem darbiem šī Līguma izpratnē saprotami darbi, kuri atbilst visām šādām pazīmēm:
9.4.1. Būvdarbus vai to apjomu būvniecībā kompetenta persona objektīvi nevarēja izsecināt no Darbu apjomiem;
9.4.2. Izpildītājs Iepirkuma procedūras gaitā nav paredzējis, kā arī tas kā profesionālis savā jomā nevarēja paredzēt šādu Darbu veikšanu, ņemot vērā Iepirkuma nolikuma prasības;
9.4.3. darbu veikšana ir nepieciešama Līguma pabeigšanai vai tiek konstatēts, ka bez šo darbu veikšanas nav iespējams Līgumu izpildīt.
9.5. Puses 3 (trīs) darba dienu laikā pēc BŪVUZŅĒMĒJA paziņojuma saņemšanas organizē neparedzēto darbu apjoma dokumentālu fiksēšanu sastādot, piemēram, darbu daudzuma izmaiņu aku, faktu konstatācijas aktu, u.c. Papildus, lai konstatētu, ka BŪVUZŅĒMĒJA paziņojumā norādītie darbi ir klasificējami kā neparedzētie darbi, 3 (trīs) darba dienu laikā pēc BŪVUZŅĒMĒJA paziņojuma saņemšanas PASŪTĪTĀJAM jāapseko Objektu un jāapliecina, ka BŪVUZŅĒMĒJA norādītie darbi ir klasificējami kā neparedzētie darbi šī Līguma izpratnē, parakstot attiecīgu dokumentu.
9.6. Būvdarbi, kas neatbilst šajā nodaļā minētajām neparedzēto darbu pazīmēm netiek uzskatīti par neparedzētiem darbiem, un tiek veikti uz BŪVUZŅĒMĒJA rēķina saskaņā ar Līguma noteikumiem.
9.7. Līguma izpildes laikā PASŪTĪTĀJAM ir tiesības pasūtīt papildus darbu veikšanu, ja tas nepieciešams pilnvērtīgai Līguma izpildei un attiecīgo darbu veikšanai nevar piesaistīt citu BŪVUZŅĒMĒJU, jo tas ievērojami apgrūtina realizāciju šajā Līgumā (t.sk., pie tā vēlāk noslēgtajās vienošanās) paredzētajos termiņos.
9.8. Atbilstoši Publisko iepirkumu likuma 61.panta trešās daļas 2.punktam – papildus darbu kopējā vērtība nevar pārsniegt 50% (piecdesmit procentus) no sākotnējās Līguma summas. Atbilstoši Publisko iepirkumu likuma 61.panta trešās daļas 3.punktam – neparedzēto darbu kopējā vērtība nevar pārsniegt 50% (piecdesmit procentus) no sākotnējās Līguma summas.
9.9. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.
9.10. PASŪTĪTĀJAM ir tiesības vienpusēji izbeigt Līgumu, ja:
9.10.1. BŪVUZŅĒMĒJS neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos;
9.10.2. BŪVUZŅĒMĒJS, nenorādot pamatojumu, atsakās novērst PASŪTĪTĀJA atteikumā pieņemt Darbus uzrādītos defektus un/vai trūkumus. Strīda gadījumā, Puses pieaicina ekspertu, kura izdevumus sedz vainīgā Puse;
9.10.3. [bookmark: _Hlk195175242]Ir pasludināts BŪVUZŅĒMĒJA maksātnespējas process, apturēta vai pārtraukta tā saimnieciskā darbība, uzsākta tiesvedība par BŪVUZŅĒMĒJA bankrotu;
9.10.4. ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, vai kļuvis zināms par šādu sankciju esību.
9.10.5.  Par Līguma vienpusēju izbeigšanu saskaņā ar Līguma 9.10.punktu, PASŪTĪTĀJS paziņo BŪVUZŅĒMĒJAM, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
9.11. Līguma izbeigšana jebkurā gadījumā neatbrīvo Puses no savstarpējām finansiālajām un citām saistībām, kas radušās Līguma darbības laikā un nav tikušas nokārtotas līdz Līguma izbeigšanas brīdim.
9.12. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats, lai kāda Puse atkāptos no Līguma, izņemot Līgumā noteiktos gadījumus.
9.13. PASŪTĪTĀJS ir tiesīgs vienpusēji izbeigt Līgumu, ja to nav iespējams izpildīt tādēļ, ka Līguma izpildes laikā attiecībā uz BŪVUZŅĒMĒJU (t.sk., tā valdes vai padomes locekli, patiesā labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt BŪVUZŅĒMĒJS darbībās, kas saistītas ar filiāli, vai personālsabiedrības biedru, tās valdes vai padomes locekli, patieso labuma guvēju, pārstāvēttiesīgo personu vai prokūristu, ja BŪVUZŅĒMĒJS ir personālsabiedrība) ir piemērotas sankcijas, atbilstoši Starptautisko un Latvijas Republikas nacionālo sankciju likuma nosacījumiem.
10. APAKŠUZŅĒMĒJU UN PERSONĀLA NOMAIŅA, PIESAISTE
10.1. BŪVUZŅĒMĒJS ir tiesīgs iesaistīt Līguma izpildē tikai tā piedāvājumā norādītos apakšuzņēmējus (t.sk., apakšuzņēmēju apakšuzņēmējus) un speciālistus. BŪVUZŅĒMĒJS apņemas nekavējoties paziņot PASŪTĪTĀJAM par jebkurām izmaiņām apakšuzņēmēju vai piesaistīto speciālistu sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
10.2. BŪVUZŅĒMĒJS nav tiesīgs bez saskaņošanas ar PASŪTĪTĀJU veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus Līguma izpildē. Pēc PASŪTĪTĀJA ieskatiem, PASŪTĪTĀJS ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu prasīt nomaināmo speciālistu un/vai apakšuzņēmēja viedokli par nomaiņas iemesliem.
10.3. BŪVUZŅĒMĒJAM ir pienākums rakstiski saskaņot ar PASŪTĪTĀJU papildu speciālistu un/vai apakšuzņēmēju piesaisti Līguma izpildē.
10.4. PASŪTĪTĀJS nepiekrīt speciālistu sarakstā norādīto speciālistu nomaiņai Līgumā norādītajos gadījumos un gadījumos, kad speciālistu sarakstā norādītā speciālista nomaiņai piedāvātais speciālists neatbilst iepirkuma procedūras dokumentos BŪVUZŅĒMĒJA piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot piedāvājuma atbilstību.
10.5. PASŪTĪTĀJS pieņem lēmumu atļaut vai atteikt speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņai vai jaunu apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darba dienu laikā no dienas, kad PASŪTĪTĀJS ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu PASŪTĪTĀJS rakstveidā paziņo BŪVUZŅĒMĒJAM.
11. NEPĀRVARAMA VARA
11.1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja Puse par šādu apstākļu iestāšanos ir informējusi otru Pusi 5 (piecu) darbdienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 15 (piecpadsmit) kalendārajām dienām.
11.2. Ar nepārvaramas varas apstākļiem jāsaprot ugunsgrēki, dabas katastrofas, ekonomiskās blokādes un citi, no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējas ne paredzēt, ne novērst.
11.3. Pusei, kura atsaucas uz nepārvaramas varas, apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst. Gadījumā, ja nepārvaramas varas apstākļi turpinās ilgāk nekā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru Pusi 5 (piecas) darba dienas iepriekš.
12. PERSONAS DATU AIZSARDZĪBA
12.1. Puses apliecina, ka Līguma norādītos vai saskaņā ar Līguma izpildi nodotos Pušu darbinieku personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
12.2. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
12.3. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
12.4. BŪVUZŅĒMĒJS apņemas neapstrādāt tam uzticētos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
12.5. Informācija par Līvānu novada pašvaldības kā datu pārziņa veikto personas datu apstrādi pieejama tās oficiālajā tīmekļvietnē: https://www.livani.lv/lv/personas-datu-aizsardziba vai saņemot informāciju klātienē. Datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā: datuaizsardziba@livani.lv.
13. PĀRĒJIE NOTEIKUMI
13.1. BŪVUZŅĒMĒJAM ir pienākums ievērot konfidencialitāti attiecībā uz PASŪTĪTĀJA iesniegto informāciju un dokumentāciju. BŪVUZŅĒMĒJS šo informāciju un dokumentāciju ir tiesīgs izmantot tikai Līgumā noteiktā Darbu izpildei. BŪVUZŅĒMĒJS apņemas šo informāciju un dokumentāciju neizpaust trešajām personām, kuras nav saistītas ar Darbu izpildi.
13.2. Pušu domstarpības, kas saistītas ar Līgumā paredzēto saistību izpildi, risina sarunu ceļā. Vienošanos noformē rakstveidā. Ja Puses nevar vienoties, strīdu nodod izskatīšanai tiesā normatīvajos aktos noteiktajā kārtībā.
13.3. Neviens no Pusēm nedrīkst nodot savas saistības, kas saistītas ar Līgumu, trešajai personai bez otras Puses rakstiskas piekrišanas.
13.4. Puses 3 (trīs) darba dienu laikā rakstveidā informē viena otru par tās kontaktinformācijas vai rekvizītu maiņu.
13.5. Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām Pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.
14. PUŠU REKVIZĪTI UN PARAKSTI

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

